title: Komisjoni rakendusmäärus (EL) nr 565/2013, 18. juuni 2013 , millega muudetakse määruseid (EÜ) nr 1731/2006, (EÜ) nr 273/2008, (EÜ) nr 566/2008, (EÜ) nr 867/2008, (EÜ) nr 606/2009 ning rakendusmääruseid (EL) nr 543/2011 ja (EL) nr 1333/2011 seoses põllumajandusturgude ühise korralduse kohase teavitamiskohustusega ning tunnistatakse kehtetuks määrus (EÜ) nr 491/2007

text:
               19.6.2013

               ET

               Euroopa Liidu Teataja

               L 167/26

         KOMISJONI RAKENDUSMÄÄRUS (EL) nr 565/2013,
   18. juuni 2013,
   millega muudetakse määruseid (EÜ) nr 1731/2006, (EÜ) nr 273/2008, (EÜ) nr 566/2008, (EÜ) nr 867/2008, (EÜ) nr 606/2009 ning rakendusmääruseid (EL) nr 543/2011 ja (EL) nr 1333/2011 seoses põllumajandusturgude ühise korralduse kohase teavitamiskohustusega ning tunnistatakse kehtetuks määrus (EÜ) nr 491/2007
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 192 lõiget 2 koostoimes artikliga 4,
   ning arvestades järgmist:

               (1)

               Komisjoni 31. augusti 2009. aasta määrusega (EÜ) nr 792/2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile, (2) on kehtestatud ühiseeskirjad, mida liikmesriigid peavad järgima komisjonile teabe ja dokumentide esitamisel. Kõnealustes eeskirjades käsitletakse eelkõige liikmesriikide kohustust kasutada komisjoni poolt kättesaadavaks tehtud teabesüsteeme ning kinnitada teatisi saatma volitatud ametiasutuste või eraisikute juurdepääsuõigused. Määrusega (EÜ) nr 792/2009 on kehtestatud ka ühised põhimõtted, mida kohaldatakse teabesüsteemide suhtes, et tagada dokumentide pikaajaline autentsus, terviklikkus ja loetavus ning näha ette isikuandmete kaitse. Kõnealuste teabesüsteemide kasutamise kohustus tuleb ette näha iga määrusega, millega kehtestatakse konkreetne teatamiskohustus.

               (2)

               Komisjon on loonud teabesüsteemi, mis võimaldab elektrooniliselt hallata dokumente ja menetlusi komisjonisiseses töökorralduses ja ühise põllumajanduspoliitikaga seotud asutustega suhtlemisel.

               (3)

               Kõnealuse süsteemi kaudu saab täita mitmeid teavitamiskohustusi, eelkõige selliseid, mis on sätestatud komisjoni 23. novembri 2006. aasta määruses (EÜ) nr 1731/2006 teatavate veise- ja vasikalihakonservide eksporditoetuste kohaldamise üksikasjalike erieeskirjade kohta, (3)5. märtsi 2008. aasta määruses (EÜ) nr 273/2008, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad piima ja piimatoodete analüüsimise ning kvaliteedi hindamise meetodite kohta, (4)18. juuni 2008. aasta määruses (EÜ) nr 566/2008, millega kehtestatakse üksikasjalikud eeskirjad nõukogu määruse (EÜ) nr 1234/2007 kohaldamiseks seoses kuni 12 kuu vanuste veiste liha turustamisega, (5)3. septembri 2008. aasta määruses (EÜ) nr 867/2008, milles sätestatakse nõukogu määruse (EÜ) nr 1234/2007 üksikasjalikud rakenduseeskirjad seoses oliivisektori ettevõtjate organisatsioonide, nende tööprogrammide ja kõnealuste programmide rahastamisega, (6)10. juuli 2009. aasta määruses (EÜ) nr 606/2009, millega kehtestatakse nõukogu määruse (EÜ) nr 479/2008 teatavad rakenduseeskirjad seoses viinamarjasaaduste kategooriate, veinivalmistustavade ja asjaomaste piirangutega, (7) ja komisjoni 7. juuni 2011. aasta rakendusmääruses (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (8).

               (4)

               Tõhusa haldamise huvides ja saadud kogemusi arvesse võttes tuleks mõnda teatist lihtsustada ja täpsustada või mõni neist välja jätta.

               (5)

               Komisjoni 3. mai 2007. aasta määrusega (EÜ) nr 491/2007, milles sätestatakse nõukogu määruse (EÜ) nr 1947/2005 üksikasjalikud rakenduseeskirjad seoses seemneid käsitlevate andmete edastamisega, (9) on hõlmatud üksnes sellised teatised, mida ei ole enam vaja, kuna teatavate seemneliikide suhtes eritoetuse kohaldamine on lõppenud.

               (6)

               Rakendusmääruse (EL) nr 543/2011 artikliga 135 nähakse ette teatamine tavapärastest turupäevadest tüüpilistel turgudel. Kuna elektroonilise teatamise süsteem võimaldab igapäevaselt hindu teatada, ei ole enam vaja tavapärastest turupäevadest teada anda.

               (7)

               Komisjoni rakendusmääruse (EL) nr 1333/2011 (10) artikliga 9 nähakse ette kohustus teatada komisjonile selliste banaane turustavate ettevõtjate loetelu, kellele on antud vabastus turustamisstandarditele vastavuse kontrollidest. Kõnealune teatis ei ole osutunud banaanisektoris kõnealustele turustamisstandarditele vastavuse tagamisel otstarbekaks. Seetõttu tuleks kõnealune teatis välja jätta.

               (8)

               Seepärast tuleks määruseid (EÜ) nr 1731/2006, (EÜ) nr 273/2008, (EÜ) nr 566/2008, (EÜ) nr 867/2008, (EÜ) nr 606/2009 ning rakendusmääruseid (EL) nr 543/2011 ja (EL) nr 1333/2011 vastavalt muuta. Määrus (EÜ) nr 491/2007 tuleks tunnistada kehtetuks.

               (9)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1731/2006 artikkel 5 asendatakse järgmisega:

      „Artikkel 5
      Täiendavad kontrollimeetmed
      1.   Liikmesriigid kehtestavad üksikasjalikumad meetmed, et kontrollida konservide valmistamist, ja teavitavad sellest komisjoni. Eelkõige astuvad nad kõik vajalikud sammud, et välistada igasugune kasutatava tooraine või kõnealuste toodete asendamine.
      2.   Lõikes 1 osutatud teatised edastatakse kooskõlas komisjoni määrusega (EÜ) nr 792/2009 (11).

   Artikkel 2
   Määrust (EÜ) nr 273/2008 muudetakse järgmiselt.

               1)

               Artikkel 19 jäetakse välja.

               2)

               Lisatakse artikkel 19a:
               „Artikkel 19a
               Teatised
               Artiklis 2, artikli 4 lõikes 1 ja III lisa C osas sätestatud teavitamine toimub kooskõlas komisjoni määrusega (EÜ) nr 792/2009 (12).

         Artikkel 3
   Määruse (EÜ) nr 566/2008 artikkel 9 asendatakse järgmisega:

      „Artikkel 9
      Teatised
      Artikli 4 lõigetes 1 ja 3, artikli 6 lõikes 3 ning artikli 8 lõigetes 1 ja 2 sätestatud teavitamine toimub kooskõlas komisjoni määrusega (EÜ) nr 792/2009 (13).

   Artikkel 4
   Määruse (EÜ) nr 867/2008 artikli 18 lõige 4 asendatakse järgmisega:

      „4.   Käesolevas artiklis sätestatud teave edastatakse kooskõlas komisjoni määrusega (EÜ) nr 792/2009 (14).

   Artikkel 5
   Määrust (EÜ) nr 606/2009 muudetakse järgmiselt.

               1)

               Artiklile 4 lisatakse lõige 5:
               „5.   Lõike 1 punktis c ning lõigetes 3 ja 4 sätestatud teabe või dokumentide edastamine komisjonile toimub kooskõlas komisjoni määrusega (EÜ) nr 792/2009 (15).

               2)

               I lisa A osa liite 3 punkt 2 asendatakse järgmisega:

                           „2.

                           Kui Kreeka soovib lõike 1 punktis b osutatud sätteid muuta, teatab ta sellest eelnevalt komisjonile. Kõnealune teavitamine toimub kooskõlas komisjoni määrusega (EÜ) nr 792/2009. Kui komisjon ei vasta kahe kuu jooksul pärast teatise saamist, võib Kreeka kavandatud muudatused ellu viia.”

               3)

               I lisa B osa A jaotise punktis 3 asendatakse teine lause järgmisega:
               „Liikmesriigid teatavad komisjonile eelnevalt ja kooskõlas määrusega (EÜ) nr 792/2009 kogu vajamineva tehnilise teabe asjaomaste veinide kohta, sealhulgas tootespetsifikaadid ning toodangu koguse aasta kohta.”

               4)

               I lisa C osas asendatakse punkti 3 teine lõik järgmisega:
               „Liikmesriigid teatavad nendest eranditest komisjonile kooskõlas määrusega (EÜ) nr 792/2009. Komisjon edastab seejärel selle teabe teistele liikmesriikidele.”

         Artikkel 6
   Rakendusmäärust (EL) nr 543/2011 muudetakse järgmiselt.

               1)

               Artikli 134 lõike 1 punkt a asendatakse järgmisega:

                           „a)

                           kolmandatest riikidest imporditud ja XVII lisas loetletud tüüpilistel imporditurgudel müüdud toodete keskmised tüüpilised hinnad ning imporditud toodete suurte koguste puhul muudel turgudel registreeritud märkimisväärsed hinnad või juhul, kui tüüpiliste turgude hinnad ei ole kättesaadavad, siis imporditud toodete puhul muudel turgudel registreeritud märkimisväärsed hinnad, ning”

               2)

               Artikkel 135 jäetakse välja.

               3)

               Artikli 146 lõige 3 asendatakse järgmisega:
               „3.   Artikli 9 lõikes 2, artikli 18 lõigetes 3 ja 4, artiklis 97, artiklis 128, artikli 129 lõikes 1, artiklites 130, 131 ja käesolevas artiklis ning artikli 92 lõikes 1 sätestatud teavitamine toimub kooskõlas määrusega (EÜ) nr 792/2009.”

               4)

               XVII lisa pealkiri asendatakse järgmisega: „Artikli 134 lõike 1 punktis a osutatud tüüpilised turud”.

         Artikkel 7
   Rakendusmääruse (EL) nr 1333/2011 artikli 9 lõike 3 teine lõik jäetakse välja.
   Artikkel 8
   Määrus (EÜ) nr 491/2007 tunnistatakse kehtetuks.
   Artikkel 9
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. juuni 2013

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 228, 1.9.2009, lk 3.

      (3)  ELT L 325, 24.11.2006, lk 12.

      (4)  ELT L 88, 29.3.2008, lk 1.

      (5)  ELT L 160, 19.6.2008, lk 22.

      (6)  ELT L 237, 4.9.2008, lk 5.

      (7)  ELT L 193, 24.7.2009, lk 1.

      (8)  ELT L 157, 15.6.2011, lk 1.

      (9)  ELT L 116, 4.5.2007, lk 3.

      (10)  ELT L 336, 20.12.2011, lk 23.

      (11)  ELT L 228, 1.9.2009, lk 3.”

      (12)  ELT L 228, 1.9.2009, lk 3.”

      (13)  ELT L 228, 1.9.2009, lk 3.”

      (14)  ELT L 228, 1.9.2009, lk 3.”

      (15)  ELT L 228, 1.9.2009, lk 3.”


title: Komisjoni rakendusmäärus (EL) nr 669/2013, 12. juuli 2013 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               13.7.2013

               ET

               Euroopa Liidu Teataja

               L 192/72

         KOMISJONI RAKENDUSMÄÄRUS (EL) nr 669/2013,
   12. juuli 2013,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuli 2013

            Komisjoni nimel presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0707 00 05

                  TR

                  105,8

                  ZZ

                  105,8

                  0709 93 10

                  MA

                  60,4

                  TR

                  130,8

                  ZZ

                  95,6

                  0805 50 10

                  AR

                  78,6

                  TR

                  70,0

                  UY

                  89,3

                  ZA

                  102,3

                  ZZ

                  85,1

                  0808 10 80

                  AR

                  141,4

                  BR

                  109,9

                  CL

                  123,4

                  CN

                  95,9

                  NZ

                  136,3

                  US

                  141,4

                  ZA

                  113,5

                  ZZ

                  123,1

                  0808 30 90

                  AR

                  107,8

                  CL

                  131,1

                  CN

                  74,5

                  ZA

                  111,3

                  ZZ

                  106,2

                  0809 10 00

                  TR

                  189,1

                  ZZ

                  189,1

                  0809 29 00

                  TR

                  344,6

                  US

                  793,8

                  ZZ

                  569,2

                  0809 30

                  TR

                  192,3

                  ZZ

                  192,3

                  0809 40 05

                  BA

                  195,8

                  IL

                  99,1

                  MA

                  99,1

                  ZZ

                  131,3

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 335/2012, 19. aprill 2012 , millega 169. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

text:
               20.4.2012

               ET

               Euroopa Liidu Teataja

               L 108/9

         KOMISJONI RAKENDUSMÄÄRUS (EL) nr 335/2012,
   19. aprill 2012,
   millega 169. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a, artikli 7a lõiget 1 ja artikli 7a lõiget 5,
   ning arvestades järgmist:

               (1)

               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               12. aprillil 2012 otsustas ÜRO Julgeolekunõukogu sanktsioonide komitee lisada ühe füüsilise isiku nende isikute, rühmituste ja üksuste loetellu, kelle suhtes kohaldatakse rahaliste vahendite ja majandusressursside külmutamist. Nimetatud komitee otsustas ka muuta kahte loetelu kannet.

               (3)

               Seega tuleks määruse (EÜ) nr 881/2002 I lisa vastavalt ajakohastada.

               (4)

               Käesolevas määruses sätestatud meetmete tõhususe tagamiseks peaks käesolev määrus jõustuma viivitamata,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. aprill 2012

            Komisjoni nimel presidendi eest

            välispoliitika vahendite talituse direktor

      (1)  EÜT L 139, 29.5.2002, lk 9.

      LISA
      Määruse (EÜ) nr 881/2002 I lisa muudetakse järgmiselt:

                  (1)

                  Pealkirja „Füüsilised isikud” alla lisatakse järgmine kanne:
                  „Son Hadi Bin Muhadjir (teiste nimedega a) Son Hadi bin Muhadjr, b) Son bn Hadi Muhadjir, c) Son Hadi bin Mujahir). Aadress: Jalan Raya, Gongdanglegi, RT/RW 1/13 Cangkring Malang, Beji, Pasuran 67154, East Java, Indoneesia. Sünniaeg: 12.5.1971. Sünnikoht: Pasuran, East Java, Indoneesia. Kodakondsus: Indoneesia. Passi nr: R057803 (Indoneesia pass nimega Son bn Hadi Muhadjir). Siseriiklik isikukood: 3514131205710004 (Indoneesia isikutunnistus nimega Son Hadi). Artikli 2a lõike 4 punktis b osutatud kuupäev: 13.4.2012.”

                  (2)

                  Pealkirja „Juriidilised isikud, rühmitused ja üksused” all olev kanne „Al-Haramain (Madalmaade filiaal) (teise nimega Stichting Al Haramain Humanitarian Aid). Aadress: Jan Hanzenstraat 114, 1053 SV Amsterdam, Madalmaad” asendatakse järgmisega:
                  „Al-Haramain (Madalmaade filiaal) (teise nimega Stichting Al Haramain Humanitarian Aid). Aadress: Jan Hanzenstraat 114, 1053 SV Amsterdam, Madalmaad (loetelusse lisamise ajal). Artikli 2a lõike 4 punktis b osutatud kuupäev: 6.7.2006.”

                  (3)

                  Pealkirja „Juriidilised isikud, rühmitused ja üksused” all olev kanne „Movement for Reform in Arabia (teiste nimedega a) Movement for Islamic Reform in Arabia, b) MIRA, c) Al Islah (Reform), d) MRA, e) Al-Harakat al-Islamiyah lil-Islah, f) Islamic Movement for Reform, g) Movement for (Islamic) Reform in Arabia Ltd, h) Movement for Reform in Arabia Ltd). Aadress: a) BM Box: MIRA, London WC1N 3XX, Ühendkuningriik, b) Safiee Suite, EBC House, Townsend Lane, London NW9 8LL, Ühendkuningriik. Muu teave: a) e-posti aadress: info@islah.org, b) telefon 020 8452 0303, c) faks 020 8452 0808, d) Ühendkuningriigi äriühingu registrinumber 03834450.” asendatakse järgmisega:
                  „Movement for Reform in Arabia (teiste nimedega a) Movement for Islamic Reform in Arabia, b) MIRA, c) Al Islah (Reform), d) MRA, (e) Al-Harakat al-Islamiyah lil-Islah, f) Islamic Movement for Reform, g) Movement for (Islamic) Reform in Arabia Ltd, h) Movement for Reform in Arabia Ltd). Aadress: a) BM Box: MIRA, London WC1N 3XX, Ühendkuningriik; b) Safiee Suite, EBC House, Townsend Lane, London NW9 8LL, Ühendkuningriik. Muu teave: a) e-posti aadressid: info@islah.org ja info@islah.tv: b) veebisait http://www.islah.info; c) telefon 020 8452 0303; d) faks 020 8452 0808; e) Ühendkuningriigi äriühingu registrinumber 03834450. Artikli 2a lõike 4 punktis b osutatud kuupäev: 15.7.2005.”


title: Komisjoni rakendusmäärus (EL) nr 177/2013, 28. veebruar 2013 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               1.3.2013

               ET

               Euroopa Liidu Teataja

               L 58/1

         KOMISJONI RAKENDUSMÄÄRUS (EL) nr 177/2013,
   28. veebruar 2013,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. veebruar 2013

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  IL

                  82,8

                  MA

                  62,8

                  TN

                  79,5

                  TR

                  101,9

                  ZZ

                  81,8

                  0707 00 05

                  EG

                  191,6

                  MA

                  170,1

                  TR

                  177,6

                  ZZ

                  179,8

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  39,4

                  TR

                  123,3

                  ZZ

                  81,4

                  0805 10 20

                  EG

                  50,3

                  IL

                  71,6

                  MA

                  60,9

                  TN

                  54,7

                  TR

                  62,9

                  ZZ

                  60,1

                  0805 50 10

                  TR

                  67,9

                  ZZ

                  67,9

                  0808 10 80

                  BR

                  96,8

                  CL

                  110,1

                  CN

                  82,2

                  MK

                  35,9

                  US

                  179,8

                  ZZ

                  101,0

                  0808 30 90

                  AR

                  118,9

                  CL

                  145,2

                  CN

                  84,0

                  TR

                  179,9

                  ZA

                  110,8

                  ZZ

                  127,8

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) 2017/5, 5. jaanuar 2017, millega kehtestatakse registreerimisnõue Venemaalt ja Brasiiliast pärit teatavate rauast, legeerimata terasest või muust legeerterasest kuumvaltsitud lehttoodete impordi suhtes

text:
               6.1.2017

               ET

               Euroopa Liidu Teataja

               L 3/1

         KOMISJONI RAKENDUSMÄÄRUS (EL) 2017/5,
   5. jaanuar 2017,
   millega kehtestatakse registreerimisnõue Venemaalt ja Brasiiliast pärit teatavate rauast, legeerimata terasest või muust legeerterasest kuumvaltsitud lehttoodete impordi suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 14 lõiget 5,
   olles teavitanud liikmesriike
   ning arvestades järgmist:

               (1)

               7. juulil 2016 teatas Euroopa Komisjon (edaspidi „komisjon“) Euroopa Liidu Teatajas avaldatud teates (2) teatavate Brasiiliast, Iraanist, Venemaalt, Serbiast ja Ukrainast imporditavate kuumvaltsitud lehtterastoodete dumpinguvastase menetluse algatamisest pärast seda, kui äriühing EUROFER (edaspidi „kaebuse esitaja“) oli 23. mail 2016 esitanud kaebuse tootjate nimel, kelle toodang moodustab rohkem kui 25 % teatavate rauast või legeerimata terasest või muust legeerterasest kuumvaltsitud lehtterastoodete kogutoodangust liidus.

         1.   VAATLUSALUNE TOODE

               (2)

               Registreerimisele kuuluvad tooted (edaspidi „vaatlusalused tooted“) on teatavad rauast, legeerimata terasest või legeerterasest lehtvaltstooted, rullidena või mitte (sealhulgas mõõtu lõigatud tooted ja kitsad ribad), kuumvaltsitud, kuid edasi töötlemata, plakeerimata, pindamata või muul viisil katmata, mis on pärit Brasiiliast, Iraanist, Serbiast, Ukrainast või Venemaalt (edaspidi „asjaomased riigid“).

               (3)

               Vaatlusalune toode ei hõlma:

                           —

                           roostevabast terasest tooteid ja elektrotehnilisest räniterasest suundorienteeritud struktuuriga tooteid,

                           —

                           mitterullitud, ilma reljeefse mustrita, üle 10 mm paksusega ja vähemalt 600 mm laiusega tooteid ning

                           —

                           mitterullitud, ilma reljeefse mustrita, vähemalt 4,75 mm ja kuni 10 mm paksusega ning vähemalt 2 050 mm laiusega tooteid.

               (4)

               Vaatlusalune toode kuulub praegu CN-koodide 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 alla 7226 91 99 alla. Need CN-koodid on esitatud üksnes teavitamise eesmärgil.

         2.   TAOTLUS

               (5)

               11. oktoobril 2016 esitas kaebuse esitaja taotluse asjaomastest riikidest pärit vaatlusaluste toodete impordi registreerimiseks. 21. novembril 2016 uuendas kaebuse esitaja taotlust, esitades uuemaid finantsandmeid. Kaebuse esitaja nõudis, et vaatlusaluste toodete impordi suhtes asjaomastest riikidest kehtestataks registreerimisnõue, et edaspidi saaks kõnealuse impordi suhtes kohaldada meetmeid alates selle registreerimise kuupäevast.

               (6)

               Pärast taotluse esitamist võtsid ühendust neli huvitatud isikut ja väitsid, et kaebuse esitaja esialgne registreerimistaotlus ei sisaldanud piisavalt tõendeid, mis õigustaksid vastavalt Iraanist, (3) Serbiast, (4) Ukrainast (5) ja Venemaalt (6) pärit vaatlusaluste toodete impordi registreerimist.

         3.   REGISTREERIMISE ALUS

               (7)

               Vastavalt alusmääruse artikli 14 lõikele 5 võib komisjon anda tolliasutustele korralduse astuda impordi registreerimiseks vajalikud sammud, et edaspidi oleks võimalik sellise impordi vastu meetmeid võtta. Impordi registreerimisnõude võib kehtestada pärast liidu tootmisharu vastavat taotlust, mis sisaldab piisavat tõendusmaterjali, õigustamaks sellist sammu.

               (8)

               Kaebuse esitaja väidab, et importijad on teadlikud pikka aega kestnud dumpingust, mis kahjustab liidu tootmisharu. Asjaomastest riikidest pärit import kahjustab liidu tootmisharu ning kõnealuse impordi maht on oluliselt tõusnud, seda isegi uurimisperioodi järel. See vähendab oluliselt dumpinguvastase tollimaksu leevendavat mõju, kui sellist tollimaksu kohaldatakse.

               (9)

               Komisjon vaatas taotluse läbi, võttes arvesse alusmääruse artikli 10 lõiget 4. Eriti kontrollis komisjon, kas importijad olid või oleksid pidanud olema dumpingu kestusest ja väidetavast või tuvastatud kahjust teadlikud. Samuti analüüsiti seda, kas import suurenes märgatavalt veelgi, mis selle ajastust, mahtu ja muid asjaolusid arvestades võib tõenäoliselt olulisel määral vähendada kohaldatava lõpliku tollimaksu leevendavat mõju.

         3.1.   Importijate teadlikkus dumpingust, selle ulatusest ja väidetavast kahjust

               (10)

               EUROFERi kaebus kuupäevaga 23. mai 2016 sisaldas piisavalt esmapilgul usutavaid tõendeid viiest asjaomasest riigist tuleva väidetava dumpingu kohta. Kaebuse mittekonfidentsiaalses versioonis on viiest asjaomasest riigist pärit impordi dumpingumarginaaliks hinnatud vähemalt 20 %. Viiest asjaomasest riigist nelja (Brasiilia, Iraan, Ukraina ja Venemaa) puhul esitas kaebuse esitaja kaebuses tõendid normaalväärtuse kohta, mis põhineb kas Steel Firsti või muude turuaruannete hinnateabel. Ühe, ülejäänud asjaomase riigi (Serbia) puhul esitas kaebuse esitaja tõendeid arvestusliku normaalväärtuse kohta (hinnangulised tootmis-, müügi-, üld- ja halduskulud ning kasum). Tõendid dumpingu kohta põhinevad sel viisil kindlaksmääratud normaalväärtuste võrdlusel liitu ekspordiks müüdava vaatlusaluse toote ekspordihinnaga (tehasehindade tasemel). Asjaomaste riikide ekspordihinnad määrati kindlaks kas Steel Firsti või Eurostati andmete alusel. Kaebuses esitati piisavaid esmapilgul usutavaid tõendeid väidetava kahju kohta.

               (11)

               Neid kirjeldati kõnesoleva menetluse algatamise teates 7. juulil 2016 (7). Kuna kõnealune teade on kõigile importijatele kättesaadav avalik dokument, järeldas komisjon, et importijad olid või oleksid pidanud olema väidetavast dumpingust, selle ulatusest ja väidetavast kahjust teadlikud hiljemalt kõnesoleval hetkel. Sellest järeldati, et registreerimise esimene kriteerium on täidetud.

         3.2.   Impordi jätkuv märkimisväärne suurenemine

               (12)

               Oma uuendatud registreerimistaotluses võrdles kaebuse esitaja kõigist asjaomastest riikidest pärit vaatlusaluste toodete impordi igakuist keskmist koondmahtu perioodidel 1. juulist 2015 kuni 30. juunini 2016 ja 1. juulist 2016 kuni 31. oktoobrini 2016. See võrdlus näitas viiest asjaomasest riigist pärit impordi igakuise keskmise mahu 24 % kasvu.

               (13)

               Komisjon leidis, et oleks asjakohatu kasutada 2016. aasta juulist pärinevaid andmeid. Nagu selgitatud põhjenduses 12, oleksid importijad pidanud olema väidetavast dumpingust ja kahjust teadlikud alles 7. juuli seisuga. Selle kuupäeva eelsete andmete kasutamine ei või saada registreerimise seisukohast otsustavaks. Arvestades, et impordistatistika on koostatud kuupõhiselt, otsustas komisjon võrrelda asjaomastest riikidest pärit impordi keskmist mahtu perioodidel 1. juulist 2015 kuni 30. juunini 2016 ja 1. augustist 2016 kuni 30. novembrini 2016 (st 4 kuud pärast menetluse algatamist 7. juulil 2016).

               (14)

               Sellel perioodil täheldas komisjon asjaomastest riikidest pärit impordi keskmist igakuist üldmahtu võrreldes 14 % kasvu. Samas märkas komisjon ka nendest viiest riigist igaühe eksporditulemustes olulisi erinevusi, mis on esile tõstetud põhjenduses 6 viidatud eri avaldustes.

               (15)

               Nimelt oli viiest asjaomasest riigist pärit impordi igakuise keskmise üldmahu 14 % kasv põhjenduses 13 nimetatud perioodi jooksul Venemaalt ja Brasiiliast pärit vaatlusaluse toote impordi märkimisväärse kasvu (vastavalt + 73 % ja + 26 %), kahest muust asjaomasest riigist (Ukraina ja Iraan) pärit vaatlusaluse toote impordi vähenemise ja Serbiast pärit vaatlusaluse toote impordi samal tasemel püsimise koosmõju.

               (16)

               Seega tuleneb viiest vaatlusalusest riigist pärit dumpinguhinnaga impordi mahu kasv täielikult ainult Venemaalt ja Brasiiliast pärit impordi mahu märkimisväärsest kasvust. Nimetatud erandlike asjaolude tõttu ei näinud komisjon põhjust registreerida import ka muu kolme riigi puhul. Ka juhul, kui komisjon hindaks peamise uurimise käigus kõigist viiest riigist pärit impordi tõttu tekkinud kahju kumulatiivselt kooskõlas alusmääruse artikli 3 lõikega 4, näib tagasiulatuva imporditollimaksu kehtestamine nende riikide suhtes, kus eksport on pärast uurimise algatamist püsinud samal tasemel või isegi vähenenud, ebaproportsionaalne. Seega järeldas komisjon, et ka sellise impordi registreerimine ei ole vajalik.

         3.3.   Muud asjaolud

               (17)

               Oma 23. mai 2016. aasta kaebuses lisas kaebuse esitaja esmapilgul usutavad tõendid asjaomaste riikide impordi müügihindade langustrendi kohta. Keskmine müügihind liitu müümisel vähenes aastatel 2011 kuni 2015, lüües liidu terasetootjate keskmise müügihinna vähemalt 30 % alla. Võttes aga arvesse kaebuses esitatud väidetavate dumpingumarginaalide suurust, andsid tõendid kõnealuses etapis piisava kinnituse, et asjaomaste riikide eksportijad kasutavad dumpingut. Oma registreerimistaotluses kuupäevaga 11. oktoober 2016 ei esitanud kaebuse esitaja uuendatud andmeid impordihindade kohta pärast käesoleva uurimise algatamist.

               (18)

               Komisjon leidis, et hindade liikumine pärast uurimise algatamist kujutab endast registreerimistaotluse seisukohast veel üht olulist asjaolu. Seetõttu analüüsiti impordihindu Eurostati andmete alusel. Tehti kindlaks, et asjaomaste riikidega seotud impordihinnad tõusid pärast käesoleva uurimise algatamist teataval määral.

               (19)

               Brasiilia ja Venemaaga seotud impordihindade kasvusuundumust hinnates leidis komisjon, et kõnealuste hindade absoluuttase jäi siiski kriitiliselt madalale tasemele. Täpsemalt oli see madalam kui liidu tootmisharu tootmiskulud 2015. aasta lõpus, mille komisjon tegi kindlaks paralleelses uurimises Hiina kuumvaltsitud lehtterastoodete tootjate kohta (8). Neid asjaolusid arvesse võttes jõudis komisjon järeldusele, et kõnealusest kahest riigist pärit impordi registreerimine on põhjendatud.

         3.4.   Kokkuvõte

               (20)

               Kokkuvõttes tuleneb viiest vaatlusalusest riigist pärit dumpinguhinnaga impordi mahu kasv täielikult Venemaalt ja Brasiiliast pärit impordi mahu märkimisväärsest kasvust. Ajastust arvestades kahjustab kõnealune Venemaalt ja Brasiiliast pärit impordi taseme oluline tõus tõenäoliselt tõsiselt mis tahes lõplike tollimaksude leevendavat mõju, välja arvatud juhul, kui neid kohaldatakse tagasiulatuvalt.

         4.   MENETLUS

               (21)

               Eespool esitatust lähtuvalt on komisjon jõudnud järeldusele, et on olemas piisavalt esmapilgul usutavaid tõendeid, et kehtestada Venemaalt ja Brasiiliast pärit vaatlusaluste toodete impordi registreerimise nõue kooskõlas alusmääruse artikli 14 lõikega 5.

               (22)

               Kõigil huvitatud isikutel palutakse teha oma seisukohad kirjalikult teatavaks ja esitada asjakohased tõendid. Lisaks sellele võib komisjon huvitatud isikud ära kuulata, kui nad esitavad kirjaliku taotluse, milles on näidatud, et neil on selleks konkreetsed põhjused.

         5.   REGISTREERIMINE

               (23)

               Vastavalt alusmääruse artikli 14 lõikele 5 tuleks Venemaalt ja Brasiiliast pärit vaatlusaluste toodete impordi suhtes kehtestada registreerimisnõue selle tagamiseks, et kui uurimise tulemusena kehtestatakse dumpinguvastased tollimaksud, oleks neid tollimakse vastavate tingimuste täitmise korral võimalik kooskõlas dumpinguvastase alusmääruse artikli 10 lõikega 4 Venemaalt ja Brasiiliast pärit registreeritud impordilt sisse nõuda tagasiulatuvalt.

               (24)

               Kaebuse esitaja hindas kaebuses Venemaa puhul keskmiseks dumpingumarginaaliks 20–40 % ja Brasiilia puhul 40–70 %. Samuti hindas ta vaatlusaluse toote puhul keskmiseks hindade allalöömise marginaaliks nii Venemaa kui ka Brasiilia puhul 20–50 %. Venemaa ja Brasiilia puhul on võimaliku tulevikus kehtestatava kohustuse hinnanguline suurus sätestatud kaebuse põhjal hinnatud keskmise dumpingumarginaali tasemel, st väärtuseliselt 20–50 % vaatlusaluse toote CIF-impordihinnast.

         6.   ISIKUANDMETE TÖÖTLEMINE

               (25)

               Registreerimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EÜ) nr 45/2001 (9),

         ON VASTU VÕTNUD KÄESOLEVA MÄÄRUSE:
   Artikkel 1
   1.   Tolliasutustele antakse käesolevaga määruse (EL) 2016/1036 artikli 14 lõike 5 kohaselt korraldus võtta asjakohased meetmed, et registreerida järgmiste toodete import liitu: teatavad rauast, legeerimata terasest või legeerterasest lehtvaltstooted, rullidena või mitte (sealhulgas mõõtu lõigatud tooted ja kitsad ribad), kuumvaltsitud, kuid edasi töötlemata, plakeerimata, pindamata või muul viisil katmata, mis on pärit Brasiiliast ja Venemaalt.
   Vaatlusalune toode ei hõlma:

               —

               roostevabast terasest tooteid ja elektrotehnilisest räniterasest suundorienteeritud struktuuriga tooteid,

               —

               mitterullitud, ilma reljeefse mustrita, üle 10 mm paksusega ja vähemalt 600 mm laiusega tooteid ning

               —

               mitterullitud, ilma reljeefse mustrita, vähemalt 4,75 mm ja kuni 10 mm paksusega ning vähemalt 2 050 mm laiusega tooteid.

         2.   Vaatlusalune toode kuulub praegu CN-koodide 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 ja 7226 91 99 (TARICi koodid 7225191090, 7225401295, 7225401595, 7225406090, 7226191090, 7226200095) alla.
   3.   Registreerimisnõue aegub üheksa kuu möödumisel käesoleva määruse jõustumise kuupäevast.
   4.   Kõigil huvitatud isikutel palutakse kirjalikult teatavaks teha oma seisukohad, esitada asjaomased tõendid või taotleda ärakuulamist 20 päeva jooksul käesoleva määruse avaldamise kuupäevast.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. jaanuar 2017

            Komisjoni nimel

            president

         Jean-Claude JUNCKER

      (1)  ELT L 176, 30.6.2016, lk 21.

      (2)  Teade Brasiiliast, Iraanist, Venemaalt, Serbiast ja Ukrainast pärit teatavate rauast või legeerimata terasest või muust legeerterasest kuumvaltsitud lehttoodete importi käsitleva dumpinguvastase menetluse algatamise kohta (ELT C 246, 7.7.2016, lk 7).

      (3)  Avaldus ettevõttelt Mobarakeh Steel Company, 9. november 2016.

      (4)  Avaldus ettevõttelt Zelezara Smederevo d.o.o., 28. oktoober 2016.

      (5)  Avaldus ettevõttelt Metinvest Group, 5. detsember 2016.

      (6)  Avaldus ettevõtetelt MMK Group ja Severstal Group, 10 november 2016.

      (7)  Algatamisteate punkt 3 (vt joonealune märkus 2).

      (8)  Komisjoni 6. oktoobri 2016. aasta rakendusmäärus (EL) 2016/1778, millega kehtestatakse Hiina Rahvavabariigist pärit teatavate rauast või legeerimata terasest või muust legeerterasest kuumvaltsitud lehttoodete impordi suhtes ajutine dumpinguvastane tollimaks (ELT L 272, 7.10.2016, lk 33) (tabel põhjenduses 104).

      (9)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).


title: Komisjoni rakendusmäärus (EL) nr 959/2012, 17. oktoober 2012 , küüslaugu impordilitsentside väljaandmise kohta alaperioodil 1. detsembrist 2012 kuni 28. veebruarini 2013

text:
               18.10.2012

               ET

               Euroopa Liidu Teataja

               L 287/9

         KOMISJONI RAKENDUSMÄÄRUS (EL) nr 959/2012,
   17. oktoober 2012,
   küüslaugu impordilitsentside väljaandmise kohta alaperioodil 1. detsembrist 2012 kuni 28. veebruarini 2013
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 31. augusti 2006. aasta määrust (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi, (2) eriti selle artikli 7 lõiget 2,
   ning arvestades järgmist:

               (1)

               Komisjoni määrusega (EÜ) nr 341/2007 (3) avatakse kolmandatest riikidest imporditava küüslaugu ja teatavate muude põllumajandustoodete tariifikvoodid ja tagatakse nende haldamine ning kehtestatakse impordilitsentside ja päritolusertifikaatide süsteem.

               (2)

               Kogused, mille kohta on senised ja uued importijad 2012. aasta oktoobri seitsme esimese tööpäeva jooksul määruse (EÜ) nr 341/2007 artikli 10 lõike 1 alusel esitanud A-litsentside taotlused, ületavad Hiinast, Argentinast ja kõikidest muudest kolmandatest riikidest, v.a Hiina ja Argentina, pärinevatele toodetele ettenähtud koguseid.

               (3)

               Vastavalt määruse (EÜ) nr 1301/2006 artikli 7 lõikele 2 on seetõttu vaja ka kindlaks määrata, millises ulatuses võib kooskõlas määruse (EÜ) nr 341/2007 artikliga 12 komisjonile hiljemalt 14. oktoobriks 2012 saadetud A-litsentside taotlused rahuldada.

               (4)

               Impordilitsentside väljastamise menetluse tulemusliku haldamise tagamiseks peaks käesolev määrus jõustuma vahetult pärast selle avaldamist,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 341/2007 artikli 10 lõike 1 alusel 2012. aasta oktoobri seitsme esimese tööpäeva jooksul esitatud ja hiljemalt 14. oktoobriks 2012 komisjonile saadetud A-impordilitsentside taotlused rahuldatakse taotletud koguste ulatuses vastavalt käesoleva määruse lisas kehtestatud määrale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. oktoober 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 238, 1.9.2006, lk 13.

      (3)  ELT L 90, 30.3.2007, lk 12.

      LISA

                  Päritolu

                  Jrk-nr

                  Jaotuskoefitsient

                  Argentina

                              —

                              Senised importijad

                  09.4104

                  92,505965 %

                              —

                              Uued importijad

                  09.4099

                  1,338084 %

                  Hiina

                              —

                              Senised importijad

                  09.4105

                  42,208055 %

                              —

                              Uued importijad

                  09.4100

                  0,385076 %

                  Muud kolmandad riigid

                              —

                              Senised importijad

                  09.4106

                  100 %

                              —

                              Uued importijad

                  09.4102

                  3,949315 %


title: Komisjoni rakendusmäärus (EL) 2015/2068, 17. november 2015, millega kehtestatakse vastavalt Euroopa Parlamendi ja nõukogu määrusele (EL) nr 517/2014 fluoritud kasvuhoonegaase sisaldavate toodete ja seadmete märgiste vorm (EMPs kohaldatav tekst)

text:
               18.11.2015

               ET

               Euroopa Liidu Teataja

               L 301/39

         KOMISJONI RAKENDUSMÄÄRUS (EL) 2015/2068,
   17. november 2015,
   millega kehtestatakse vastavalt Euroopa Parlamendi ja nõukogu määrusele (EL) nr 517/2014 fluoritud kasvuhoonegaase sisaldavate toodete ja seadmete märgiste vorm
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. aprilli 2014. aasta määrust (EL) nr 517/2014 fluoritud kasvuhoonegaaside kohta ja määruse (EÜ) nr 842/2006 kehtetuks tunnistamise kohta, (1) eriti selle artikli 12 lõiget 14,
   ning arvestades järgmist:

               (1)

               Määruse (EL) nr 517/2014 artikkel 12 hõlmab komisjoni määruses (EÜ) nr 1494/2007 (2) sätestatud märgistusnõudeid toodetele ja seadmetele, mis sisaldavad või mille käitamiseks on vaja fluoritud kasvuhoonegaase, ning sellesse lisati ka märgistusnõuded eriotstarbel kasutamiseks turule lastavatele vahtudele ja fluoritud kasvuhoonegaasidele.

               (2)

               Selguse huvides on asjakohane määratleda määruse (EL) nr 517/2014 artikli 12 lõikes 1 osutatud märgistele lisatava teabe täpne sõnastus ning sätestada selliste märgiste ülesehitust ja paigutust käsitlevad nõuded, millega tagatakse nende märgiste nähtavus ja loetavus.

               (3)

               Selleks et tagada üheainsa märgise kasutamine sellistel fluoritud kasvuhoonegaase sisaldavatel toodetel, mis kuuluvad ka Euroopa Parlamendi ja nõukogu määruse (EÜ) nr 1272/2008 (3) kohaldamisalasse, eelkõige mahutite, sh balloonide, vaatide ning paakautode ja -vagunite märgistamisel, tuleks määruse (EL) nr 517/2014 kohane märgisel esitatav teave lisada märgise lisateabe osasse.

               (4)

               Seepärast tuleks määrus (EÜ) nr 1494/2007 tunnistada kehtetuks.

               (5)

               Käesoleva määrusega ettenähtud meetmed on kooskõlas määruse (EL) nr 517/2014 artikli 24 alusel loodud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese
   Käesoleva määrusega kehtestatakse märgiste vorm, mida kohaldatakse määruse (EL) nr 517/2014 artikli 12 lõigetes 1, 2 ja 5 osutatud liiki toodete ja seadmete ning sama määruse artikli 12 lõigetes 6–12 osutatud fluoritud kasvuhoonegaaside suhtes.
   Artikkel 2
   Märgistuse vorm
   1.   Märgisel esitatav teave eristub selgelt märgise taustast ning selle suurus ja paigutus võimaldavad seda selgelt lugeda. Kui käesoleva määrusega nõutud teave lisatakse asjaomasel tootel või seadmel juba olevale märgisele, ei ole kirja suurus väiksem kui kõnealusele märgisele või olemasolevatele nimeplaatidele või muudele toote andmesiltidele märgitud muu teabe miinimumsuurus.
   2.   Kogu märgis ja selle sisu tuleb kavandada nii, et märgis püsib tootel või seadmel kindlalt paigal ja on tavapärastes kasutamistingimustes loetav kogu aja vältel, mil toode või seade sisaldab fluoritud kasvuhoonegaase.
   3.   Määruse (EL) nr 517/2014 artikli 12 lõikes 1 osutatud tooted ja seadmed tähistatakse märgisega, millel on määruse (EL) nr 517/2014 artikli 12 lõike 3 kohane teave ja tekst „sisaldab fluoritud kasvuhoonegaase”.
   4.   Fluoritud kasvuhoonegaaside massi väljendatakse kilogrammides ja CO2-ekvivalenti tonnides.
   5.   Kui seadmed on fluoritud kasvuhoonegaasidega eelnevalt täidetud või nende käitamiseks on vaja fluoritud kasvuhoonegaase ning neid gaase võib lisada väljaspool tootmiskohta ja sellest tulenev üldkogus ei ole tootja poolt määratletud, on märgisel kirjas tootmiskohas täidetud kogus või seadme jaoks ette nähtud kogus ning märgisel on koht, kuhu märkida väljaspool tootmiskohta lisatud kogus ja lisamisest tulenev fluoritud kasvuhoonegaaside üldkogus.
   6.   Kui fluoritud kasvuhoonegaase või eelnevalt segatud polüoole sisaldav toode tuleb märgistada ka määruse (EÜ) nr 1272/2008 kohaselt, märgitakse määruse (EL) nr 517/2014 artikli 12 lõigete 3 ning 5–12 kohane teave märgise lisateabe osasse, millele on osutatud määruse (EÜ) nr 1272/2008 artiklis 25.
   7.   Kui fluoritud kasvuhoonegaasid on ette nähtud teatavaks kasutusotstarbeks vastavalt määruse (EL) nr 517/2014 artikli 12 lõigetele 6–12, lisatakse märgisele järgmine tekst:
   a)   „100 % taasväärtustatud” või „100 % ringlussevõetud”: selliste taasväärtustatud või ringlussevõetud fluoritud kasvuhoonegaaside puhul, mis ei sisalda varem kasutamata fluoritud kasvuhoonegaase. Taasväärtustamise või ringlussevõtmisega tegeleva asutuse aadress hõlmab asutuse postiaadressi liidus;
   b)   „Imporditud üksnes hävitamiseks”: hävitamiseks imporditud fluoritud kasvuhoonegaasikoguste puhul;
   c)   „Üksnes otseseks mahtkogusena ekspordiks väljapoole ELi”: selliste fluoritud kasvuhoonegaasikoguste puhul, mida tootja või importija tarnib ettevõtjale otseseks mahtkogusena ekspordiks väljapoole liitu;
   d)   „Üksnes sõjavarustuses kasutamiseks”: sõjavarustuses kasutamiseks ette nähtud fluoritud kasvuhoonegaasikoguste puhul;
   e)   „Üksnes pooljuhtide tööstuses söövitamiseks/puhastamiseks”: pooljuhtide tööstuses söövitamiseks ja puhastamiseks ette nähtud fluoritud kasvuhoonegaasikoguste puhul;
   f)   „Üksnes lähteainena kasutamiseks”: lähteainena kasutatavate fluoritud kasvuhoonegaasikoguste puhul;
   g)   „Üksnes dosaatorinhalaatorite tootmiseks”: selliste fluoritud kasvuhoonegaasikoguste puhul, mis on ette nähtud farmatseutiliste toimeainete manustamiseks mõeldud dosaatorinhalaatorite jaoks.
   8.   Fluoritud kasvuhoonegaasidega paisutatud vahuga isoleeritud jahutus- ja kliimaseadmed ning soojuspumbad tähistatakse järgmist teksti sisaldava märgisega: „Fluoritud kasvuhoonegaasidega paisutatud vaht”.
   9.   Märgised paigutatakse määruse (EL) nr 517/2014 artikli 12 lõike 4 kohaselt ja võimaluse korral fluoritud kasvuhoonegaase sisaldaval tootel või seadmel juba olevate nimeplaatide või toote muude andmesiltide kõrvale.
   Artikkel 3
   Kehtetuks tunnistamine
   Määrus (EÜ) nr 1494/2007 tunnistatakse kehtetuks. Määruse (EÜ) nr 1494/2007 artikli 2 lõike 1 punkti c kohaldatakse kuni 1. jaanuarini 2017, kuid kõnealuse sätte järgimiseks enne 1. jaanuari 2017 võivad ettevõtjad juba kohaldada määruse (EL) nr 517/2014 artikli 12 lõike 3 punkti c.
   Viiteid määrusele (EÜ) nr 1494/2007 käsitatakse viidetena käesolevale määrusele ja neid loetakse vastavalt lisas esitatud vastavustabelile.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. november 2015

            Komisjoni nimel

            president

         Jean-Claude JUNCKER

      (1)  ELT L 150, 20.5.2014, lk 195.

      (2)  Komisjoni määrus (EÜ) nr 1494/2007, 17. detsember 2007, millega kehtestatakse vastavalt Euroopa Parlamendi ja nõukogu määrusele (EÜ) nr 842/2006 etikettide vorm ja täiendavad etiketistamise nõuded teatavaid fluoritud kasvuhoonegaase sisaldavatele toodetele ja seadmetele (ELT L 332, 18.12.2007, lk 25).

      (3)  Euroopa Parlamendi ja nõukogu määrus (EÜ) nr 1272/2008, 16. detsember 2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).

      LISA

         Vastavustabel

                  Määrus (EÜ) nr 1494/2007

                  Käesolev määrus

                  Artikkel 1

                  Artikkel 1

                  Artikli 2 lõige 1

                  Artikli 2 lõiked 3 ja 4

                  Artikli 2 lõige 2

                  Artikli 2 lõige 8

                  Artikli 2 lõige 3

                  Artikli 2 lõige 5

                  Artikli 2 lõige 4

                  —

                  Artikli 3 lõige 1

                  —

                  Artikli 3 lõige 2

                  Artikli 2 lõige 1

                  Artikli 3 lõige 3

                  Artikli 2 lõige 2

                  Artikli 4 lõige 1

                  Artikli 2 lõige 9

                  Artikli 4 lõige 2

                  —

                  Artikkel 5

                  Artikkel 4


title: Komisjoni rakendusmäärus (EL) 2015/22, 5. jaanuar 2015 , teatavate kaupade klassifitseerimise kohta kombineeritud nomenklatuuris

text:
               8.1.2015

               ET

               Euroopa Liidu Teataja

               L 4/13

         KOMISJONI RAKENDUSMÄÄRUS (EL) 2015/22,
   5. jaanuar 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt nõukogu määruse (EMÜ) nr 2913/92 (2) artikli 12 lõikele 6. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. jaanuar 2015

            Komisjoni nimel

            presidendi eest

            maksunduse ja tolliliidu peadirektor

         Heinz ZOUREK

      (1)  EÜT L 256, 7.9.1987, lk 1.

      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Kasutatud, neljarattaveoga linnamaastur (sport utility vehicle, SUV), millel on diiselmootor silindrimahuga 2 000 cm3, viiekäiguline manuaalkäigukast ja üks tagasikäik. Sõiduki täismass on umbes 2 330 kg ja kogukandevõime on umbes 700 kg.
                  Sõidukis on üks ühine ruum nii reisijate kui ka kaupade veoks. Sõiduki kabiinis on ühes reas kaks istet (sealhulgas juhi istekoht) ja viis aknapaneelidega ust (tagaluuk on ülespööratav). Lastiruumi põrandal on vaipkate ning kogu sõiduki siseruum on kaetud külje- ja katusepolstriga. Sõidukil on nii esimeste kui ka tagumiste külgakende tõstmise ja langetamise mehhanism.
                  Sõiduk on kohandatav kaubaveoks sel viisil, et teine istmerida võetakse ära, tagaistmete ja turvavööde kinnituskohad kaetakse kinni ning kabiin eraldatakse võrkvaheseinaga. Tagaistmete ja turvavööde kinnituskohti ei eemaldata ega muudeta lõplikult kasutuskõlbmatuks.

                  8703 32 90

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8703, 8703 32 ja 8703 32 90 sõnastusega.
                  Sõidukit ei või klassifitseerida rubriiki 8704 kui kaubaveoks kasutatavat mootorsõidukit, kuna toote objektiivsed omadused ja üldine välimus on iseloomulikud peamiselt reisijateveoks ette nähtud sõidukile (viis akent, külje- ja katusepolster, vaipkate). Kauba transportimiseks tehtud kohandusi (tagaistmete eemaldamine ja võrkseina paigaldamine) on võimalik hõlpsasti muuta.
                  Seega tuleb sõiduk klassifitseerida CN-koodi 8703 32 90 alla kui peamiselt reisijateveoks ette nähtud kasutatud mootorsõiduk.


title: Komisjoni rakendusmäärus (EL) 2015/23, 5. jaanuar 2015 , teatavate kaupade klassifitseerimise kohta kombineeritud nomenklatuuris

text:
               8.1.2015

               ET

               Euroopa Liidu Teataja

               L 4/15

         KOMISJONI RAKENDUSMÄÄRUS (EL) 2015/23,
   5. jaanuar 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. jaanuar 2015

            Komisjoni nimel

            presidendi eest

            maksunduse ja tolliliidu peadirektoraadi peadirektor

         Heinz ZOUREK

      (1)  EÜT L 256, 7.9.1987, lk 1.

      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  T-kujuline terasest ese. Harude välisläbimõõt on 23 mm ja toote keskosa suurim läbimõõt on 40 mm. Selle külgharude otsad on kaldservaga ja sobivad põkk-keevituseks ning keskosa ots on seest keermestatud.
                  Külgharude otsad tuleb keevitada radiaatoriplaatide vahele. Kolmandat otsa kasutatakse kas õhuväljalaske- või reguleerklapi paigaldamiseks või radiaatori ühendamiseks toruga, mis ühendab seda nt katlaga.

                      (1) Vt foto.

                  7307 93 19

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XV jaotise märkusega 2 a ning CN-koodide 7307, 7307 93 ja 7307 93 19 sõnastusega.
                  Tootel on rubriiki 7307 klassifitseeritud toruliitmike objektiivsed tunnused. Rubriigi 7307 tooted on XV jaotise märkuse 2 a kohaselt üldkasutatavad osad. Kuna muu hulgas ka grupis 73 esitatud viited osadele ei hõlma viiteid kõnealuses märkuses määratletud üldkasutatavatele osadele, ei või toodet klassifitseerida rubriiki 7322 keskkütteradiaatori osana (vt ka HSi selgitavad märkused, rubriik 7322, punkti 2 alapunkt a).
                  Seepärast tuleb toode klassifitseerida CN-koodi 7307 93 19 alla kui muu terasest otsakuti külgekeevitatav liitmik maksimaalse välisläbimõõduga kuni 609,6 mm.

         (1)  Joonis on üksnes illustratiivne.


title: Komisjoni rakendusmäärus (EL) nr 1115/2012, 28. november 2012 , millega peatatakse ajutiselt teatavate teraviljade imporditollimaksud 2012/2013. turustusaastal

text:
               29.11.2012

               ET

               Euroopa Liidu Teataja

               L 329/14

         KOMISJONI RAKENDUSMÄÄRUS (EL) nr 1115/2012,
   28. november 2012,
   millega peatatakse ajutiselt teatavate teraviljade imporditollimaksud 2012/2013. turustusaastal
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 187 koostoimes artikliga 4,
   ning arvestades järgmist:

               (1)

               Selleks et soodustada ühenduse turu varustamist teraviljaga 2012/2013. turustusaasta esimestel kuudel, on komisjoni rakendusmäärusega (EL) nr 569/2012 (2) peatatud 31. detsembrini 2012 tollimaksude kohaldamine nende imporditariifikvootide suhtes, mis avati komisjoni määrusega (EÜ) nr 1067/2008 (3) madala ja keskmise kvaliteediga pehmele nisule.

               (2)

               Euroopa Liidu teraviljaturu edasise arengu kohta 2012/2013. turustusaasta lõpuks koostatud prognooside põhjal võib eeldada, et hinnad püsivad samal tasemel, võttes arvesse varude madalat taset ja komisjoni praegusi hinnanguid 2012. aasta saagikuse kohta. Selleks et lihtsustada liidu turu tasakaalustamiseks vajalike impordivoogude säilitamist, on vaja tagada teravilja impordi poliitika järjepidevus, säilitades ajutiselt kuni 30. juunini 2013 imporditollimaksude peatamise 2012/2013. turustusaastal imporditariifikvootide puhul, mille suhtes kõnealust meedet kohaldati. Samadel põhjustel tuleks meedet laiendada imporditariifikvootidele, mis avati komisjoni määrusega (EÜ) nr 2305/2003 (4) söödaodrale.

               (3)

               Lisaks sellele ei tohi kahju saada ettevõtjad, kellel on parajasti käsil toimingud teravilja impordiks liitu. Seetõttu tuleb võtta arvesse käesoleva määruse kohase tollimaksude peatamise korra alla kuuluva teravilja transpordiks vajalikku aega ja võimaldada ettevõtjatel suunata vabasse ringlusse teravili, mille transportimine otse ELi sihtpunkti on alanud hiljemalt 30. juunil 2013. Lisaks tuleks näha ette, millised tõendid on vaja esitada, et tõendada transportimist otse liidu sihtpunkti ja kõnealuse transportimise alguskuupäeva.

               (4)

               Selleks et tagada alates 1. jaanuarist 2013 impordilitsentside väljaandmise korra tõhus haldamine, peab käesolev määrus jõustuma järgmisel päeval pärast selle avaldamist Euroopa Liidu Teatajas.

               (5)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   2012/2013. turustusaastaks peatatakse tollimaksude kohaldamine sellise CN-koodi 1001 99 00 alla kuuluva pehme nisu impordi suhtes, mille kvaliteet erineb komisjoni määruse (EL) nr 642/2010 (5) II lisas kindlaks määratud kvaliteedist, ning CN-koodi 1003 alla kuuluva odra impordi suhtes, kui kõnealuseid tooteid imporditakse määrustega (EÜ) nr 1067/2008 ja (EÜ) nr 2305/2003 avatud vähendatud tollimaksuga impordi tariifikvootide alusel.
   2.   Kui lõikes 1 sätestatud teravilja transporditakse otse ELi sihtpunkti ja transportimist on alustatud hiljemalt 30. juunil 2013, kohaldatakse tollimaksude peatamist vastavalt käesolevale määrusele asjaomaste toodete vabasse ringlusse lubamise suhtes.
   Otse liidu sihtkohta transportimist ja transpordi alguskuupäeva tõendatakse pädevatele asutustele veokirja originaali alusel.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2013 kuni 30. juunini 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2012

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 169, 29.6.2012, lk 41.

      (3)  ELT L 290, 31.10.2008, lk 3.

      (4)  ELT L 342, 30.12.2003, lk 7.

      (5)  ELT L 187, 21.7.2010, lk 5.


title: Komisjoni rakendusmäärus (EL) nr 29/2014, 19. detsember 2013 , millega registreeritakse kaitstud päritolunimetuste ja kaitstud geograafiliste tähiste registris nimetus [West Country Beef (KGT)]

text:
               15.1.2014

               ET

               Euroopa Liidu Teataja

               L 10/5

         KOMISJONI RAKENDUSMÄÄRUS (EL) nr 29/2014,
   19. detsember 2013,
   millega registreeritakse kaitstud päritolunimetuste ja kaitstud geograafiliste tähiste registris nimetus [West Country Beef (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Ühendkuningriigi taotlus registreerida nimetus „West Country Beef” (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks kõnealune nimetus registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. detsember 2013

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 343, 14.12.2012, lk 1.

      (2)  ELT C 231, 9.8.2013, lk 14.

      LISA
      Aluslepingu I lisas loetletud inimtoiduks ettenähtud põllumajandustooted

         Klass 1.1.   Värske liha (ja rups)

      ÜHENDKUNINGRIIK
      West Country Beef (KGT)